Eric Savolainen

Eric Savolainen (s. 14. huhtikuuta 1993 Jämsä)DRAW MY LIFE - 500K SPECIAL Lakko - YouTube., joka tunnetaan paremmin käyttäjänimellään Lakko, on thaimaalais-suomalainen videopelejä pelaava ja vlogeja kuvaava suomenkielinen tubettaja. Lakko on Suomen tilatuin suomenkielinen tubettaja. Savolaisen Youtube-kanavalla on tammikuussa 2025 yli 925 000 tilaajaa ja yli 530 miljoonaa katselukertaa. == Ura == Savolaisen Youtube-ura alkoi vuonna 2011, kun hän julkaisi ensimmäisen videonsa Tupakkalakko | L96A1 Sniper Action pelistä Call of Duty: Black Ops. Seuraavana vuonna Savolainen alkoi pelata Amnesia-pelisarjaa. Hänen kanavansa oli tuolloin ylittänyt sadan tilaajan rajan. Samassa videossa hän paljasti äänensä ensimmäistä kertaa. 200 tilaajan kohdalla hän paljasti kasvonsa. Savolainen sai vuonna 2012 ensimmäiset palkkansa tubettamisesta, jolloin hän liittyi erääseen kansainväliseen Youtube-yhteisöön. Hän sai palkkaa 50 euroa kuussa ja hankki ensimmäisen oman läppärinsä muutamaa kuukautta myöhemmin. Läppärin myötä hän sai nostettua videoidensa laatutasoa. Savolaisen Youtube-ura lähti nousuun vuonna 2013, kun hän ylitti 10 000 tilaajan rajan ja teki kanavansa nykyään toiseksi suosituimman videon GTA V -rapin. Tämän jälkeen hän nousi Suomen suosituimpien tubettajien joukkoon. Savolainen liittyi vuoden 2015 alussa suomalaiseen Töttöröö Networkiin, josta lähtien hänen pääasiallinen työnsä on ollut tubettaja. Verkoston kautta Savolainen saa erilaisia tukia ja kertoo olleensa niistä tyytyväinen. === Musiikkiura === Nost3 & Protro julkaisivat kesäkuussa 2015 Bailandoo-musiikkivideon, jossa vierailevat Savolainen ja Juuso ”Herbalisti” Karikuusi.Nost3 & Protro - Bailandoo (feat. Herbalisti, Lakko) YouTube Kesäkuussa 2016 Savolainen ja Herbalistina tunnettu Juuso Karikuusi tekivät oman kappaleen ”Aamuyö” omakustanteena. Kappaleen musiikkivideo julkaistiin Karikuusen ja Savolaisen yhteis-YouTube-kanavalla ”Lakko X Herba”. Videota on katsottu yli kuusi miljoonaa kertaa. Syyskuussa 2017 Savolainen julkaisi musiikkivideon ”Lakko – Heyoo”. Toukokuuhun 2022 mennessä video oli saavuttanut yli 2 miljoonaa katselukertaa. Lokakuussa 2018 Savolainen ja Karikuusi julkaisivat yhdessä toisen kappaleen ”Kyllä nyt vielä pelata pitää”. Vuonna 2022 videolla oli yli miljoona katselukertaa. Toukokuussa 2024 Savolainen ja Karikuusi julkaisivat kolmannen kappaleensa ”Iltapäivä”. === Televisiossa === Huhtikuussa 2016 Savolainen ja Karikuusi aloittivat yhteisen televisio-ohjelman, Lakon ja Herban boksi. Sarjassa he tapasivat julkisuuden henkilöitä ja pelasivat erilaisia videopelejä. Sarjaa esitettiin keskiviikkoisin Subilta. Jokainen jakso kesti noin puoli tuntia. Savolainen oli vuosina 2017–2018 Karikuusen kanssa yhdet Posse-viihdeohjelman juontajista ja vuonna 2022 he useiden muiden Possen entisten juontajien kanssa vierailivat ohjelman sadannessa jaksossa. Vuonna 2021 Lakko esiintyi Ultimate Escape Suomen ensimmäisellä tuotantokauden neljännessä jaksossa. Vuonna 2024 Savolainen kilpaili Karikuusen kanssa Masked Singer Suomi -viihdeohjelman kuudennella kaudella laulaen kappaleen Enemy ja pudoten ensimmäisinä. === Kirjallisuus === Savolainen on mukana Tammen kustantamassa vuoden 2023 huhtikuussa julkaistussa Luokkakuva-kirjassa. == Suosio == Vuonna 2017 Savolainen oli Tubeconin teettämän tutkimuksen mukaan toiseksi seuratuin idoli 13–19-vuotiaiden nuorten keskuudessa. Kaksi tuntia kestävä Minecraft-pelivideo Kaikkien aikojen Minecraft-video! (600 000 tilaajan Special) ohitti GTA V -rap -videon kanavan suosituimpana videona. Kyseisellä videolla oli lokakuussa 2024 yli 6,5 miljoonaa katselukertaa. Savolainen on saanut 2020-luvulta alkaen suosiota erityisesti Minecraftiin liittyvistä videoistaan. Hänen Minecraft-videonsa ovat keränneet satojatuhansia ja osa jopa miljoonia katselukertoja. Vuonna 2024 Savolainen voitti Roni Bäckin ja Pinkku Pinskun kanssa Tubeconin 10 vuotta Allstars -kategorian. == Yksityiselämä == Savolaisen isä on suomalainen ja äiti thaimaalainen. Hän pelasi nuorempana kymmenen vuotta jalkapalloa. Myös pelaaminen ja videoiden tekeminen oli suuressa roolissa Savolaisen elämää jo lapsena. Hän on harrastanut myös mäkihyppyä. Savolainen meni naimisiin 3. elokuuta 2018. Huhtikuussa 2021 Savolainen kertoi menettäneensä vaimonsa Julian kanssa heidän kaksi syntymätöntä lastaan. Hänellä on myös kaksi kissaa. Savolainen asuu vaimonsa kanssa Kanta-Hämeen maakunnan alueella. He joutuivat muuttamaan Espoosta pois kotihäirinnän vuoksi. Vapaa-ajalla Savolainen on kertonut harrastavansa muun muassa hiihtämistä, jalkapalloilua ja kirjojen lukemista. Savolainen on kertonut kokeneensa vakavaa työuupumusta ja stressiä tubettajan ammattiin kohdistuvista paineista. Uutinen herätti laajasti huolta Savolaisen hyvinvoinnista hänen seuraajiensa ja median keskuudessa. Savolaisen tulot vuonna 2022 oli lähes 100 000 euroa. == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakso(t) 2015 FOLK-raati Itsenään Jakso 8 2016 Circuit eMotorsport Itsenään Jakso 2 2016 Lakon ja Herban boksi Itsenään Ohjelman toinen luotsaaja 2016 Arman LIVE Itsenään Jakso 7 2017 Kokkisota Itsenään Kausi 1 jakso 6 (Toinen versio) 2017–2018, 2022 Posse Itsenään kaudet 4–5, kausi 10 jakso 7 2017 Game Night Itsenään Kausi 1 jakso 6 2021 Ultimate Escape Suomi Itsenään Kausi 1 jakso 4 2023 Spill the Tea Itsenään Jakso 11 2024 Masked Singer Suomi Jaloillaan seisova pelle Kausi 6 jakso 1 2024 Roni Back: Suomen Suurinta Piilosta Itsenään Jakso 1 == Diskografia == Nimi Vuosi Listasijoitukset Myynti Single- lista Striimaus- lista Lataus- lista ”Aamuyö” (Karikuusen kanssa) 2016 13 13 20 kultaa ”Heyoo” 2017 – – – – ”Kyllä Nyt Vielä Pelata Pitää” (Karikuusen kanssa) 2018 – – – – ”Iltapäivä” (Karikuusen kanssa) 2024 – – – – == Palkinnot ja ehdokkuudet == Vuosi Palkintogaala Kategoria Tulos Vastaanottajat Huomiot 2015 Tubecon Awards Vuoden miestubettaja Eric Savolainen Vuoden pelikanava Vuoden pelikanava 2016 Vuoden video 2022 Vuoden pelivaikuttaja Vuoden YouTube-vaikuttaja 2024 Vuoden pelikanava 10 vuotta Allstars Roni Bäckin ja Pinkku Pinskun kanssa Yleisön suosikki Juuso Karikuusi Ehdokkaat eivät tienneet ehdokkuudesta, ja Savolainen oli palkinnon jaon aikana vessassa. == Lähteet == == Aiheesta muualla == * Lakon kanava Youtubessa Luokka:Suomalaiset tubettajat Luokka:Vuonna 1993 syntyneet Luokka:Elävät henkilöt